कटौतियों का समायोजन नहीं करने पर शिक्षकों ने बीईईओ का किया घेराव
रामगंजमंडी|खैराबाद ब्लॉकमें शिक्षकों के वेतन से की गई कटौतियों का समायोजन नहीं होने के विरोध में शुक्रवार शाम को शिक्षकों ने बीईईओ का घेराव कर प्रदर्शन किया। साथ ही सोमवार को भी प्रदर्शन की घोषणा की गई।
खैराबाद बीईईओ कार्यालय के अधीन कार्यरत शिक्षकों के वेतन से जीपीएफ, राज्य बीमा, एनसीपीएफ, आयकर, एलआईसी, सहकारी आदि की कटौतियां तो की गई, लेकिन संबंधित खातों में उनका समायोजन नहीं करवाया गया। लंबे समय से यह समस्या चली रही है। इस संबंध में पूर्व में भी ज्ञापन दिए गए थे, लेकिन कोई कार्रवाई नहीं हुई। इस पर शुक्रवार शाम को शिक्षक संघर्ष समिति के आह्वान पर क्षेत्र के शिक्षक समिति अध्यक्ष मोहनलाल धाकड़ के नेतृत्व में बीईईओ कार्यालय पहुंचे। यहां पर बीईईओ का घेराव कर प्रदर्शन किया गया। इस दौरान बीईईओ प्रहलाद रॉय ने संघर्ष समिति को जानकारी भी दी, लेकिन उससे संतुष्ट नहीं होकर शिक्षकों ने सोमवार को भी प्रदर्शन करने की घोषणा कर दी। समिति के मंत्री बंशीलाल अहीर ने बताया कि प्रदर्शन करने वालों में उपाध्यक्ष सुरेश यादव, कोषाध्यक्ष भगवती प्रसाद जांगिड, मोहन चौधरी, बनवारी यादव, चंद्रप्रकाश सोनी, श्यामसुंदर शर्मा, श्रीराम, ओमप्रकाश गुप्ता, दिनेश गुप्ता, कैलाश मीणा, अजय चौधरी, विनोद राठौर, ब्रजमोहन लुहार, तेजकरण, राजेश महावर, बद्रीलाल नागर, द्वारकीलाल गुर्जर, रोहित प्रजापति, राहुल सोनी सहित बडी संख्या में शिक्षक शामिल थे।
रामगंजमंडी। कटौतियों को लेकर बीईईओ के समक्ष विरोध जताते शिक्षक।
hin_Deva hin_Deva hin_Deva hin_Deva